tomron87/hebrew-wikipedia-sentences-corpus huggingface dataset:
ב-13 בנובמבר בתוכנית סמאקדאון, דניאל בריאן ניצח את AJ סטיילס וזכה באליפות ה-WWE לאחר שבריאן הכה את סטיילס בעזרת מכה מתחת לחגורה, בזמן שהשופט לא ראה זאת.
לאחר הקרב, בריאן המשיך לתקוף את סטיילס, מה שהפך אותו לדמות הרעה.
בריאן מילא את מקומו של סטיילס בקרב נגד האלוף האוניברסלי, ברוק לסנר, שבו הפסיד בריאן.
יומיים לאחר מכן בתוכנית סמאקדאון, בריאן הסביר את מעשיו, כשהוא ציין שהוא רדף אחר החלום שלו והאשים את האוהדים על כך שלא היו לצידו במשך שלוש שנים במהלך המסע שלו לחזור לזירה.
חוץ מזה, הוא הוסיף ואמר שמעכשיו הוא דניאל בריאן ה"חדש".
לאחר מכן, הוכרז ש-AJ סטיילס יקבל את הקרב החוזר שלו על אליפות ה-WWE נגד בריאן באירוע TLC.
יומיים לאחר מכן בתוכנית סמאקדאון, פלייר הסבירה את מעשיה, כשהיא ציינה שהתקיפה שלה על רונדה ראוזי הייתה בשביל מתאבקות סמאקדאון ובשביל בקי לינץ'.
שבוע לאחר מכן, לינץ' חזרה.
מנגד, פלייר חזרה בה וציינה שהתקיפה שלה נגד ראוזי הייתה אך ורק בשביל עצמה.
הג'נרל מנג'ר של סמאקדאון, פייג', קבעה קרב שבו לינץ' על תואר אליפות הנשים נגד פלייר באירוע TLC.
לאחר הכרזה זו, מתאבקות התוכנית יצאו אל הזירה והכריזו שהן מרגישות לא מוערכות וכאלו שלא קיבלו הזדמנות להוכיח את עצמן.
כתוצאה מכך, פייג' קבעה קרב באטל רויאל של שמונה משתתפות כקרב המרכזי של התוכנית ואמרה שהמתאבקת שתנצח בקרב תצורף לקרב על התואר בין לינץ' לבין פלייר.
בקרב זה, אסקה ניצחה והיא זו שצורפה לקרב, מה שהפך אותו לקרב TLC משולש.
באירוע סדרת ההישרדות, דרו מקינטייר ופין באלור התעמתו ביניהם במהלך קרב הדחות הגברים.
באלור, סומן כמטרה של הג'נרל מנג'ר של Raw, ברון קורבין, ומשום כך האחרון קבע בין באלור לבין מקינטייר קרב באירוע TLC.
במשך שבועות, אליאס ובובי לאשלי הפריעו האחד לשני בראיונות, מה שגרם לעיתים לתיגרה בין השניים, שאף כללה את המנג'ר של לאשלי, ליאו ראש.
ב-30 בנובמבר, קרב בין אליאס לבין לאשלי הוכרז לאירוע TLC.
ב-10 בדצמבר בתוכנית Raw, נודע שהקרב ביניהם יהיה קרב סולם, שבו גיטרה תהיה תלויה מעל הזירה.
הראשון שיצליח להשיג אותה, ינצח בקרב.
ב-16 באוקטובר במסגרת פרק ה-1000 של התוכנית סמאקדאון, הבר (סזארו ושיימוס) ניצחו את הניו דיי (ביג אי ואקסבייר וודס) וזכו באליפות הזוגות של סמאקדאון לאחר עזרה מצד חברם החדש, ביג שואו.
באירוע היהלום שבכתר, הבר הגנו בהצלחה על חגורות האליפות בקרב החוזר נגד הניו דיי (שיוצגו על ידי ביג אי וקופי קינגסטון).
ב-6 בנובמבר בתוכנית סמאקדאון, האוסוס (ג'יי אוסו וג'ימי אוסו) ניצחו את הניו דיי (שיוצגו על ידי ביג אי וקופי קינגסטון) והפכו לקפטנים של סמאקדאון במסגרת קרב הדחות זוגות עשרה נגד עשרה.
ב-27 בנובמבר בתוכנית סמאקדאון, האוסוס ניצחו את הבר.
ב-30 בנובמבר, קרב זוגות משולש על תואר אליפות הזוגות נקבע בין הזוגות לאירוע TLC.
ב-3 בדצמבר בתוכנית Raw, ה-Riott Squad (רובי ריוט, ליב מורגן ושרה לוגאן) הסיחו את דעתן של רונדה ראוזי ונטליה, מה שאיפשר לניה ג'קס וטמינה לתקוף את האחרונות.
לאחר מכן, ה-Riott Squad פתחו שולחן מחוץ לזירה וביצעו על נטליה את מהלך הפאוורבומב מדופן הזירה אל תוך השולחן.
ב-6 בדצמבר, קרב שולחנות בין נטליה לבין ריוט נקבע לאירוע.
באירוע סופר שואו-דאון, באדי מרפי ניצח את סדריק אלכסנדר וזכה באליפות ה-WWE במשקל קל.
לאחר מכן, מרפי הגן בהצלחה על התואר נגד מוסטפא עלי באירוע סדרת ההישרדות.
ב-10 בדצמבר, קרב חוזר בין השניים על התואר נקבע לאירוע.
לאחר החזרה של ריי מיסטריו ל-WWE, רנדי אורטון החל לתקוף אותו לאחר הקרבות שלו.
לכן, קרב כיסאות בין השניים נקבע לאירוע TLC.
שני קרבות התקיימו במהלך המופע המקדים.
בקרב הראשון, באדי מרפי הגן על תואר האליפות במשקל קל נגד סדריק אלכסנדר.
בסיום, מרפי ביצע על אלכסנדר את מהלך הסיום שלו, "חוק מרפי", שהספיק לו כדי לנצח ולשמור על התואר בהצלחה.
בקרב השני, אליאס התחרה נגד בובי לאשלי בקרב סולם שבו גיטרה הייתה תלויה על וו התלייה.
אליאס ניצח בקרב לאחר שטיפס על הסולם והסיר מוו התלייה את הגיטרה.
לאחר הקרב, לאשלי תקף את אליאס.
האירוע עצמו נפתח בקרב גמר טורניר ה-Mixed Match Challenge בין Fabulous Truth (R-Truth וכרמלה) לבין Mahalicia (ג'ינדר מהאל ואלישיה פוקס) (שלוו לקרב על ידי האחים סינג).
בסיום, כרמלה ביצעה על פוקס את מהלך ההכנעה שלה, ה-Code of Silence, שהספיק לה כדי לנצח בקרב.
בזכות ניצחון זה, טרות' וכרמלה זכו בחופשה ממומנת לכל יעד בעולם לבחירתם (טרות' הודיע שהיעד הוא משרדי ה-WWE, שנמצאים בסטמפורד, קונטיקט).
בנוסף לכך, טרות' וכרמלה קיבלו את הזכות להיכנס כמספר 30 לקרב הרויאל ראמבל (גברים ונשים בהתאמה).
אז, הבר (סזארו ושיימוס) הגנו על אליפות הזוגות של סמאקדאון נגד הניו דיי (קופי קינגסטון ואקסבייר וודס, עם ביג אי) ונגד האוסוס (ג'יי אוסו וג'ימי אוסו) בקרב זוגות משולש.
סיום הקרב התנהל כך ששיימוס ביצע על וודס את מהלך הסיום שלו, הברוג קיק, כדי לנצח בקרב ולגרום לבר לרשום הגנה מוצלחת על התואר.
הקרב שבא לאחר מכן היה קרב TLC: שולחנות, סולמות וכיסאות בין ברון קורבין לבין ברון סטרומן.
הית' סלייטר מונה להיות השופט בקרב.
קורבין נכנס ראשון לזירה, כשהוא מוכן לקבל את הניצחון כתוצאה מפרישה בתנאי שסטרומן לא יגיע אל הזירה בתום ספירת עשר של השופט.
כשהשופט הגיע לשבע, סטרומן הגיע לזירה כשידו הימנית עטופה בתחבושת.
סטרומן השיג מיקרופון, עמד בדופן הזירה ואמר שמשום שקרב זה הוא קרב TLC, משמע הקרב הוא ללא פסילות, מה שיכול לגרום לכל אחד מהמתאבקים שנמצא בחדר ההלבשה לעזור לו בקרב, אם ירצו.
אפולו קרוז, בובי רוד, צ'אד גייבל ופין באלור הגיעו מתוך הקהל ועמדו ברחבי הזירה תוך כדי שהם הצטיידו בכיסא.
סלייטר פשט את חולצת השופט, זרק אותה על קורבין והחל לתקוף אותו.
קרוז, רוד, גייבל ובאלור תקפו את קורבין בעזרת הכיסא שכל אחד מהם החזיק ביד.
כשקורבין נמלט מהזירה ועשה את צעדיו לרמפת הכניסה לזירה, הג'נרל מנג'ר הקודם של Raw, קורט אנגל, הגיע והחל לתקוף גם הוא את קורבין בעזרת כיסא, מה שגרם לקורבין לשוב אל הזירה בלית ברירה.
בסיום, קרוז, רוד, גייבל, באלור ואנגל ביצעו כל אחד את מהלך הסיום הידוע שלהם על קורבין.
לאחר מכן, סטרומן הצמיד את קורבין לניצחון בעזרת רגלו, ניצחון שלמעשה זיכה את סטרומן בהזדמנות נוספת להתאבק על תואר האליפות האוניברסלית נגד ברוק לסנר באירוע הרויאל ראמבל.
בקרב הרביעי, נטליה התחרתה נגד רובי ריוט (שלוותה לקרב על ידי ליב מורגן ושרה לוגאן) בקרב שולחנות.
באמצע הקרב, כשנטליה ניסתה לגרום לריוט ליפול מדופן הזירה אל שולחן שהונח מחוץ לזירה, מורגן דחפה את ריוט, הקריבה את עצמה ונפלה אל תוך השולחן בעצמה, שכתוצאה מכך נשבר.
כשלוגאן ניסתה להתערב בקרב, נטליה ביצעה את מהלך הבאדי סלאם על והשליכה אותה על שולחן אחר.
בסיום, נטליה ביצעה על ריוט את מהלך הפאוורבומב מהחבל האמצעי והשליכה אותה על שולחן (עם תמונה מודפסת של ריוט עליו), שנשבר.
שבירת השולחן העניקה לנטליה את הניצחון בקרב.
אז, פין באלור התחרה נגד דרו מקינטייר.
במהלך הקרב, דולף זיגלר הגיע מתוך הקהל וביצע על מקינטייר את מהלך הסופרקיק.
זיגלר השיג כיסא וניסה להשתמש בו, אך בתגובה מקינטייר ביצע עליו את מהלך הסיום שלו, ה-Claymore.
בסיום, באלור הפיק תועלת מהסחת הדעת וביצע על מקינטייר את מהלך ה-Coup de Grâce, שהספיק לו כדי להצמיד את מקינטייר לניצחון.
לאחר מכן, ריי מיסטריו התחרה נגד רנדי אורטון בקרב כיסאות.
בסיום, מיסטריו ביצע על אורטון את מהלך ההוריקראנה והצמיד אותו לניצחון.
בקרב השביעי, רונדה ראוזי הגנה על אליפות הנשים של Raw נגד ניה ג'קס (שלוותה לקרב על ידי טמינה).
בסיום, לאחר קרב שווה כוחות, ראוזי ביצעה על ג'קס את מהלך נעילת הבריח, שגרם לג'קס להיכנע.
כתוצאה מכך, ראוזי שמרה על התואר בהצלחה.
בראיון מאחורי הקלעים, ג'קס הותקפה על ידי בקי לינץ' כנקמה על כך ששברה את פניה ימים ספורים לפני אירוע סדרת ההישרדות.
ראוזי התראיינה גם היא מאחורי הקלעים בנושא חידוש היריבות שלה נגד שארלוט פלייר מאירוע סדרת ההישרדות, בתגובה ראוזי אמרה שהנקמה תהיה מתוקה.
אז, דניאל בריאן הגן על אליפות ה-WWE נגד AJ סטיילס.
בסיום, בריאן הצמיד את סטיילס לניצחון, לאחר שהפך את ההצמדה שביצע סטיילס.
עקב ניצחון זה, בריאן שמר על האליפות בהצלחה.
בקרב הלפני אחרון, סת' רולינס הגן על האליפות הבין יבשתית נגד דין אמברוז.
בסיום, כשרולינס ניסה לבצע על אמברוז את מהלך הסטומפ, אמברוז בעט ברולינס וביצע את מהלך הסיום שלו, ה-Dirty Deeds, כדי לנצח ולזכות באליפות הבין יבשתית בפעם השלישית בקריירה שלו.
בקרב המרכזי, בקי לינץ' הגנה על אליפות הנשים של סמאקדאון נגד אסקה ושארלוט פלייר בקרב TLC: שולחנות, סולמות וכיסאות משולש, שהיה קרב ה-TLC הראשון של הנשים.
בנוסף לכך, זאת הייתה הפעם הראשונה שתואר אליפות הנשים של סמאקדאון שימש כקרב מרכזי של אירוע שלם וצפה.
במהלך הקרב, אסקה ביצעה על פלייר את מהלך הפאוורבומב על שולחן שהונח בצד הזירה.
מחוץ לזירה, לינץ' הניחה את פלייר ואסקה על שולחן השדרנים, טיפסה על סולם וביצעה את מהלך הלג דרופ.
אסקה הצליחה להתחמק, ומשום כך פלייר חטפה את מלוא עוצמת המהלך.
לאחר מכן, פלייר ביצעה על אסקה את מהלך הספיר על מעקה הביטחון, המפריד בין מתחם הזירה לבין אזור צוות השידור.
אז, פלייר הניחה את לינץ' על שולחן וביצעה סלטה מהחבל העליון אל השולחן.
בחזרה בזירה, פלייר טיפסה במעלה הסולם כדי להסיר מוו התלייה את האליפות, אך אסקה הייתה זו שהפריעה לה והשתיים החלו להחליף מהלומות במעלה הסולם.
לינץ' פתחה סולם לצד הסולם שנמצאו עליו פלייר ואסקה.
פלייר הפילה את אסקה מהסולם ולאחר מכן פלייר עברה לסולם של לינץ' והשתיים הרביצו אחת לשנייה.
לפתע, רונדה ראוזי הגיעה והפילה את הסולם שעליו היו נמצאות לינץ' ופלייר, כשהאחרונות נפלו על החבל העליון, מה שגרם לשתיהן לצאת מהזירה.
אסקה ניצלה את הרגע, טיפסה על הסולם והשיגה את תואר האליפות.
כתוצאה מכך, אסקה ניצחה בקרב וזכתה בפעם הראשונה בקריירה שלה באליפות הנשים של סמאקדאון.
מס' תוצאות התניות זמן P1 באדי מרפי (א) ניצח את סדריק אלכסנדר קרב יחידים על אליפות ה-WWE במשקל קל 10:35 P2 אליאס ניצח את בובי לאשלי (עם ליאו ראש) קרב סולםגיטרה תהיה תלויה מעל הזירה והראשון שיצליח להשיג אותה, ינצח בקרב.
TLC: שולחנות, סולמות וכיסאות (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-15 בדצמבר 2019, באולם הטארגט סנטר שבמיניאפוליס, מינסוטה.
האירוע היה האירוע ה-11 בסדרת אירועי TLC: שולחנות, סולמות וכיסאות.
בקרב המרכזי, הקבוקי ווריורס (אסקה וקיירי סיין) ניצחו את בקי לינץ' ושארלוט פלייר בקרב TLC: שולחנות, סולמות וכיסאות זוגות ושמרו על אליפות זוגות הנשים של ה-WWE; זאת הייתה הפעם הראשונה שחגורת אליפות זו הוגנה בקרב המרכזי של אירוע שלם וצפה, בנוסף להיותו קרב TLC זוגות הנשים הראשון בתולדות הארגון.
לפני אירוע סדרת ההישרדות, החל פיוד בין רומן ריינס למלך קורבין.
במהלך קרב ההדחות המסורתי, לאחר שקורבין היה אחראי להדחתו של חברו לקבוצת סמאקדאון, מוסטפא עלי, קפטן הקבוצה ריינס ביצע על קורבין את מהלך הספיר, מה שהוביל להדחתו של קורבין, כשלאחר מכן ריינס היה זה שניצח בקרב וזיכה את קבוצתו בניצחון.
בתוכנית סמאקדאון לאחר מכן, ריינס קרא החוצה לקורבין, שטען שקבוצת סמאקדאון ניצחה בגללו.
עוד אמר, שריינס בגד בקבוצתו, כשתקף אותו.
ריינס איתגר את קורבין לקרב, לעומת זאת, קורבין הציג את דולף זיגלר ורוברט רוד, כשהאחרון איתגר את ריינס במקום קורבין, בקרב שבו ריינס ניצח.
לאחר הקרב, תיגרה החלה בין השלושה לבין ריינס.
שבוע לאחר מכן, קרב TLC: שולחנות, סולמות וכיסאות בין ריינס לקורבין נקבע לאירוע TLC.
ב-8 בנובמבר בתוכנית סמאקדאון, הניו דיי (ביג אי וקופי קינגסטון) ניצחו את הריבייבל (דאש ויילדר וסקוט דוסון) וזכו באליפות הזוגות של סמאקדאון.
קרב חוזר בין הצמדים התרחש שבוע לאחר מכן, לעומת זאת, חברי קבוצת The Undisputed Era (אדם קול, בובי פיש, קייל אוריילי ורודריק סטרונג) התערבו בקרב, מה שגרם לקרב להסתיים ללא הכרעה.
ב-6 בדצמבר בתוכנית סמאקדאון, הריבייבל ניצחו את Heavy Machinery (אוטיס וטאקר), לוצ'ה האוס פארטי (גראן מטאליק ולינסה דוראדו) ומוסטפא עלי ושורטי ג'י בקרב הדחות זוגות מרובע אשר קבע את זהות המועמדים לאליפות הזוגות של סמאקדאון נגד הניו דיי באירוע TLC.
לאחר מכן, נודע שהקרב בין הניו דיי לריבייבל יהיה קרב סולם.
באירוע סדרת ההישרדות, "השד" בריי וויאט הגן בהצלחה על האליפות האוניברסלית נגד דניאל בריאן.
בתוכנית סמאקדאון לאחר מכן, וויאט (בדמות ה-Firefly Fun House שלו) איתגר את בריאן לקרב נוסף על התואר, כשבריאן אימץ את תנועת ה-"Yes", שעימה הזדהה בתחילת הקריירה.
בריאן נענה לאתגר זה בחיוב.
"השד" הופיע ותקף את בריאן, כשתלש את שיערו של בריאן.
שבוע לאחר מכן, המיז, שהיה מעורב בפיוד זה, אמר שבריאן לא נראה אותו הדבר מאז ש"השד" תקף אותו וטען שלמרות שהוא ובריאן לא אוהבים אחד את השני, הוא ימצא את בריאן ויחזיר אותו למה שהיה פעם.
וויאט הפריע ורצה "לשחק" עם המיז, משום שבריאן נעלם במהלך השבועות, והוא אף רצה להצטרף למשפחתו של המיז.
מאוחר יותר מאחורי הקלעים, המיז מצא תמונה ערוכה של משפחתו של המיז, כשוויאט מופיע במקום המיז.
בזמן שהמיז היה מרוכז בתמונה, וויאט הגיח מאחור ותקף את המיז.
קרב שאינו על התואר נקבע בין וויאט למיז לאירוע TLC, מה שבעצם סימל את הקרב הראשון של וויאט מאז חודש אפריל שבו הוא מתאבק בדמות ה-Firefly Fun House ולא בדמות "השד" שלו.
ב-18 בנובמבר בתוכנית Raw, באדי מרפי הלך לחדרו של אליסטר בלאק במטרה לאתגר אותו לקרב, אך בלאק לא היה נוכח בתוך החדר, ומנגד מרפי טען שבלאק הוא כולו דיבורים ולא מעוניין בשום קרב נגדו.
שבוע לאחר מכן, בלאק הופיע ותקף את מרפי לאחר הקרב של האחרון.
ב-2 בדצמבר, מרפי התראיין ואיתגר את בלאק לקרב.
שבוע לאחר מכן, קרב בין בלאק למרפי נקבע לאירוע TLC.
במהלך קרב הדחות הנשים המסורתי של אירוע סדרת ההישרדות, הקפטנית של קבוצת Raw, שארלוט פלייר וחברתה לקבוצתה, אסקה, היו מעורבות בתיגרה, שבה לבסוף אסקה ירקה את התרסיס הירוק בפניה של פלייר; אסקה עזבה את מתחם הזירה, בעוד שפלייר הודחה שניות ספורות לאחר מכן.
קרב בין השתיים נערך לילה לאחר מכן בתוכנית Raw, שבו אסקה גברה על פלייר לאחר עזרה קלה מחברתה, קיירי סיין, ולאחר ששוב אסקה ירקה את התרסיס הירוק בפניה.
שבוע לאחר מכן, פלייר הפסידה לקבוקי ווריורס (אסקה וקיירי סיין) בקרב האנדיקאפ 2 נגד 1. ב-9 בדצמבר בתוכנית Raw, פלייר ניגשה אל יריבתה בעבר, אלופת הנשים של Raw, בקי לינץ', וטענה שלמרות שהיא לא אוהבת את לינץ', היא מתעבת את הקבוקי ווריורס אף יותר.
לינץ' סירבה לשתף פעולה עם פלייר, ויצאה לבדה לקרב האנדיקאפ 2 נגד 1, שבו ניצחה את הקבוקי ווריורס כתוצאה מפסילה.
לאחר הקרב, הקבוקי ווריורס תקפו את לינץ' תוך כדי שהן שוברות עליה שולחן.
מאוחר יותר, השתיים תקפו מאחורי הקלעים את פלייר, ולאחר מכן הן איתגרו את לינץ' ופלייר לקרב זוגות על אליפות זוגות הנשים של ה-WWE באירוע TLC.
לינץ' ופלייר נענו לאתגר בחיוב, כשהן בתגובה איתגרו את הקבוקי ווריורס לקרב TLC: שולחנות, סולמות וכיסאות, מה שסימל את קרב ה-TLC זוגות נשים הראשון בתולדות הארגון.
לפני דראפט 2019, רוסב, אשתו לאנה, ובובי לאשלי חזרו להופיע לאחר היעדרות; ב-30 בספטמבר בתוכנית Raw, רוסב התאבק נגד סת' רולינס בקרב על האליפות האוניברסלית שהסתיים ללא הכרעה לאחר שלאשלי הופיע, נתן אות ללאנה לצאת החוצה, כשהשניים החלו במעשים מיניים אל מול פרצופו של רוסב, שעמד בזירה.
כל השלושה הועברו לתוכנית Raw, ולאשלי ולאנה החלו לייסר את רוסב עם רומן האהבה שלהם במשך השבועות הבאים.
לאנה הסבירה שהיא בגדה ברוסב, משום שהוא בגד בה ראשון ומכיוון שהוא מכור לסקס.
מסמכי גירושין וצו הרחקה הוגשו לבסוף נגד רוסב.
ב-25 בנובמבר, רוסב הפר את צו ההרחקה, כשתקף בברוטליות את לאשלי; לאחר מכן, צוות האבטחה ליווה את רוסב אל מחוץ לבניין.
שבוע לאחר מכן, רוסב הפר פעם נוספת את צו ההרחקה, כשתקף את לאשלי, למרות שצוות האבטחה לא ניסה אפילו לעצור אותו.
לאחר שלאשלי ולאנה התלוננו בפני צוות האבטחה, ולאחר שלאשלי דחף שוטר אחד ולאנה סטרה לשוטר אחר, הם נעצרו.
ב-9 בדצמבר, רוסב ולאנה חתמו על מסמך הגירושין תחת התנאי שבו רוסב יקבל את הקרב שהובטח לו נגד לאשלי באירוע TLC, שיהיה קרב שולחנות.
ב-9 בדצמבר, ה-Viking Raiders (אריק ואיבר) הציבו אתגר פתוח, שבו הם יגנו על חגורות אליפות הזוגות של Raw בפני כל מחלקת הזוגות של הרוסטר; בסופו של דבר, הם הגנו בהצלחה על חגורות האליפות נגד הסטריט פרופיטס (אנג'לו דוקינס ומונטז פורד).
יום לאחר מכן בפרק של התוכנית WWE Backstage, נודע שה-Viking Raiders יציבו אתגר פתוח נוסף באירוע TLC, שבו הם יגנו על חגורות האליפות.
ביום האירוע, קרב בין הומברטו קאריו לאנדרדה נקבע למופע המקדים לאירוע TLC.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)ויק ג'וסף (Raw)ג'רי לולר (Raw)סמואה ג'ו (Raw)צוות השידור בספרדיתקרלוס קבררהמרסלו רודריגזצוות השידור בגרמניתקרסטן שייפרטים הייברקלווין קניכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסדן אנגלראדי אורנגוצ'אד פטוןריאן טראןרוד זאפאטהמראיינותצ'ארלי קארוסוקיילה ברקסטוןפאנל לפני האירועג'ונתן קואצ'מןצ'ארלי קארוסודייוויד אוטונגהבוקר טי
במהלך המופע המקדים לאירוע, נקבע שהומברטו קאריו יתחרה נגד אנדרדה (שלווה לקרב על ידי זלינה וגה).
במהלך הקרב, היה ניתן להרגיש במתיחות בין אנדרדה לבין וגה עקב הפסדו של אנדרדה לקאריו בפרק הקודם של התוכנית Raw.
בסיום, קאריו ביצע על אנדרדה את מהלך ההוריקראנה מחוץ לזירה ואת מהלך המונסולט בתוך הזירה כדי לנצח בקרב.
וגה ניסתה לעודד את אנדרדה לאחר הקרב, אך האחרון מנע ממנה לעשות זאת.
האירוע עצמו נפתח בקרב שבו הניו דיי (ביג אי וקופי קינגסטון) הגנו על אליפות הזוגות של סמאקדאון נגד הריבייבל (דאש ויילדר וסקוט דוסון) בקרב סולם.
ברגעי הסיום של הקרב, ביג אי ביצע על ויילדר את מהלך הביג אנדינג מהסולם.
בזמן שדוסון טיפס במעלה הסולם, קינגסטון בלם אותו ותקף את דוסון, שנפל מלמעלה.
קינגסטון טיפס במעלה הסולם, הסיר מוו התלייה את חגורות האליפות והעניק לו ולביג אי הגנה מוצלחת על התואר.
אז, אליסטר בלאק התחרה נגד באדי מרפי.
במהלך הקרב, בלאק נפל אל מדרגות הזירה, מה שגרם לו לדמם בכבדות.
סיום הקרב התנהל כך שבלאק ביצע על מרפי את מהלך הסיום שלו, המיסה השחורה, כדי לנצח בקרב.
בקרב שבא לאחר מכן, אלופי הזוגות של Raw, ה-Viking Raiders (אריק ואיבר) הציבו אתגר פתוח על חגורות האליפות שלהם.
מי שנענו לאתגר היו ה-O.C.
בסיום, גאלוס ואנדרסון השליכו את אריק אל הקהל, בתגובה איבר ביצע עליהם את מהלך ה-Suicide Dive.
לעומת זאת, שני הצמדים לא יכלו לחזור לזירה בתום ספירת עשר שניות, מה שגרם לקרב להסתיים בספירת חוץ כפולה.
כתוצאה מכך ולמרות הנסיבות, ה-Viking Raiders שמרו על חגורות האליפות.
ניסו לבצע על אריק את מהלך הסיום המשותף שלהם, ה-Magic Killer, אך איבר הגיע כדי למנוע מכך להתקיים ומנגד ביצע על אנדרסון את מהלך הפאוורבומב על שולחן.
מאחורי הקלעים, המיז רואיין, כשהוא הזכיר את בריי וויאט על כך שהוא הפר את הקדושה של הבית שלו.
הוא נשבע לנצח את וויאט כשהוא הצהיר שהוא נלחם נגדו כבעל וכאבא.
בקרב הרביעי, המלך קורבין התחרה נגד רומן ריינס בקרב TLC: שולחנות, סולמות וכיסאות.
לקראת אמצע הקרב, בזמן שריינס ניסה לבצע על קורבין את מהלך הספיר על שולחן, דולף זיגלר הופיע ועצר את ריינס בעזרת מהלך הסופרקיק.
בתגובה, ריינס תקף את זיגלר, קורבין ואת שומרי הראש שלו בעזרת מקל במבוק.
הריבייבל (דאש ויילדר וסקוט דוסון) יצאו אל הזירה ועזרו לקורבין ליטול את השליטה בקרב.
ריינס הדף אותם וביצע על קורבין, זיגלר והריבייבל את מהלך ה-Suicide Dive.
בסיום, כשריינס ניסה לבצע על קורבין את מהלך הספיר, זיגלר זרק כיסא על ראשו של ריינס ולאחר מכן ביצע את מהלך הזיג-זג, שאפשר לריבייבל לבצע על ריינס את מהלך הסיום המשותף שלהם, ה-Shatter Machine.
קורבין ניצל זאת וביצע על ריינס את מהלך הסיום שלו, ה-End of Days, על כיסא, שהספיק לו כדי לנצח בקרב.
אז, האלוף האוניברסלי, בריי וויאט התחרה נגד המיז בקרב שאינו היה על התואר.
בתחילת הקרב, וויאט ניסה להרגיע את המיז, שבמקום זאת התקדם כדי לתקוף את וויאט וליטול את השליטה בקרב.
במהלך הקרב, וויאט חווה מצבי רוח קיצוניים, כשהוא אפילו "נהנה" מהכאב שהוסב לו.
מחוץ לזירה, וויאט ביצע על המיז את מהלך "האחות אביגיל", המהלך הראשון מבין שני המתקפות שלו עד כה.
כשהמיז בקושי הצליח לחזור לזירה בתום ספירת עשר, וויאט ביצע פעם נוספת את אותו המהלך כדי לנצח בקרב.
לאחר הקרב, "השד" הופיע על גבי המסך הגדול, כשהוא הניע את וויאט לקחת את פטיש העץ מתחת לזירה ולהשתמש בו על המיז.
בזמן שוויאט ניסה לתקוף את המיז עם הפטיש, האורות כבו, מה שסימל את הכניסה האופיינית של "השד".
לעומת זאת, כשהאורות דלקו למורת רוחו של וויאט, בחור המכוסה בקפוצ'ון הופיע בזירה וביצע על וויאט את מהלך ה-Running Knee.
הבחור חשף את עצמו כלא אחר מדניאל בריאן, כשהוא נראה מסופר ומגולח.
בריאן המשיך לתקוף את וויאט ואף ניסה להשתמש בפטיש העץ, אך האורות כבו שוב.
בקרב הלפני אחרון, רוסב התחרה נגד בובי לאשלי (שלווה לקרב על ידי לאנה) בקרב שולחנות.
בסיום, כשרוסב היה אמור להשליך את לאשלי אל אחד השולחנות, לאנה קפצה על גבו של רוסב ואפשרה ללאשלי לבצע על רוסב מהלך שעזר לו כדי להטיח את רוסב בשולחן כדי לנצח בקרב.
מאחורי הקלעים, בזמן שהסטריט פרופיטס (אנג'לו דוקינס ומונטז פורד) צולמו, תיגרה פרצה וכללה את רומן ריינס, המלך קורבין, הניו דיי, הריבייבל ואחרים נוספים.
במהלך הקרב, השדרן ג'רי לולר הסב את תשומת ליבם של הצופים בידיעה על התפרצות של תיגרה מאחורי הקלעים.
בקרב המרכזי, הקבוקי ווריורס (אסקה וקיירי סיין) הגנו על אליפות זוגות הנשים של ה-WWE נגד אלופת הנשים של Raw, בקי לינץ' ושארלוט פלייר בקרב TLC: שולחנות, סולמות וכיסאות זוגות.
לקראת אמצע הקרב, הקבוקי ווריורס קשרו את לינץ' אל סולם בעזרת חבל, מה שגרם להם לנטרל אותה בזמן שהן תקפו את פלייר.
מנגד, האחרונה הצליחה להדוף את השתיים ולעזור ללינץ' לפרום את הקשר.
מחוץ לזירה, פלייר השליכה את סיין על אחד השולחנות.
מיד לאחר מכן, אסקה השליכה את פלייר על שולחן לאחר שביצעה עליה את מהלך הפאוורבומב מדופן הזירה.
כשלינץ' טיפסה במעלה הסולם כדי להסיר את חגורות האליפות מוו התלייה, אסקה השתמשה בחבל שהיה קשור לסולם כדי לגרום לסולם ליפול וללינץ' ליפול גם כן אל מחוץ לזירה.
אסקה ניצלה זאת וטיפסה כדי להסיר את חגורות האליפות מוו התלייה, מה שגרם להן לנצח בקרב ולשמור בהצלחה על התואר.
מיד לאחר הקרב, התיגרה שדווחה קודם גלשה אל הזירה ואל מתחם הקהל, כשרומן ריינס ביצע על המלך קורבין את מהלך הספיר מהיציע העליון אל תוך ערימת המתאבקים שנמצאה למטה.
במהלך תוכנית הרדיו שלו, העיתונאי של Wrestling Observer Newsletter, דייב מלצר, תיאר את האירוע כ"גרוע, בהמון בחינות".
לעומת זאת, הוא והמנחה שלצידו, בריאן אלווארז, הסכימו ששני הקרבות הראשונים היו "טובים", אך לאחר מכן "הכל התפרק".
אלווארז מתח ביקורת קשה על כמות הניצחונות של הדמויות הרעות באירוע, ובעיקר על תצוגת דמותו של המיז ויכולת ההתקפה החסרת חיים שלו במהלך הקרב שלו נגד בריי וויאט.
בנוסף, אלווארז מתח ביקורת על המשך קרב TLC הזוגות עשר דקות מעבר לפציעת הראש, שאותה ספגה קיירי סיין, מה שגרם לאיבוד מוחלט של מה שהן השיגו בקרב.
השניים מתחו ביקורת גם על סיומת קרב הזוגות בין ה-Viking Raiders לבין ה-O.C.
ובנוסף תיארו את קרב ה-TLC בין ריינס לקורבין כ"משעמם".
לילה לאחר מכן בתוכנית Raw, אלופת הנשים של Raw, בקי לינץ', רואיינה מאחורי הקלעים בנוגע להפסדה.
היא טענה שהיא לא הייתה עצמה במהלך החודשים האחרונים והרגישה שההנהלה הכניסה אותה לקרבות זוגות בכוונה למנוע ממנה להתחרות נגד אסקה בקרב יחידים, מחשש שתפסיד לה את התואר.
עוד ציינה שהיא לעולם לא הצליחה לנצח את אסקה ובכוונתה לשנות זאת.
קרב בין השתיים נקבע על אליפות הנשים של Raw לאירוע הרויאל ראמבל.
לאנה חגגה את ניצחונו של בובי לאשלי.
לאשלי הציע נישואים ללאנה, כשהאחרונה הודיעה שהחתונה שלהם תתקיים ב"יום לאנה", תוך כדי שהיא לעגה לגימיק "יום רוסב", שעימו מזוהה רוסב.
במהלך החתונה, ליב מורגן חזרה והצהירה על אהבתה ללאנה.
לאחר מכן, רוסב הופיע מתוך עוגה ותקף את לאשלי.
ב-13 בינואר 2020, לאשלי ניצח פעם נוספת את רוסב, בזמן שתיגרה פרצה בין לאנה למורגן מחוץ לזירה.
כתותאה מכך, קרב זוגות מעורב בין רוסב ומורגן ללאשלי ולאנה נקבע לשבוע לאחר מכן.
(לוק גאלוס וקארל אנדרסון) התחרו בקרב חוזר נגד ה-Viking Raiders בקרב שאינו היה על התואר.
ב-30 בדצמבר, הסטריט פרופיטס (אנג'לו דוקינס ומונטז פורד) ניצחו את גאלוס ואנדרסון, מה שהוביל לקיומו של קרב זוגות משולש בין שלושת הצמדים ב-6 בינואר 2020, שבו ה-Viking Raiders הגנו בהצלחה על חגורות האליפות.
אנדרדה והומברטו קאריו השתתפו בקרב גאונטלט שקבע מי יהיה הטוען לכתר לאליפות ארצות הברית נגד ריי מיסטריו.
קאריו הגיע לשלב האחרון שבו התחרה נגד אנדרדה.
האחרון תקף את קאריו מאחור, מה שגרם לקרב הגאונטלט להסתיים ללא הכרעה.
ב-26 בדצמבר, במהלך האוס שואו אשר התקיים במדיסון סקוור גארדן, אנדרדה ניצח את ריי מיסטריו וזכה באליפות ארצות הברית בפעם הראשונה בקריירה שלו.
אליסטר בלאק ובאדי מרפי התחרו ביניהם בשני קרבות נוספים בתוכניות Raw, האחד ב-30 בדצמבר והאחר ב-13 בינואר, כשבלאק השיג ניצחונות בשני קרבות אלה.
בתוכנית סמאקדאון באותו השבוע, גם דניאל בריאן וגם המיז הביעו את התשוקה שלהם לנצח את "השד" בריי וויאט ולזכות באליפות האוניברסלית.
השניים נקטעו על ידי המלך קורבין, שמנגד טען שהוא הראוי ביותר לקבל קרב על התואר מאחר שהוא ניצח את רומן ריינס באירוע TLC.
מאוחר יותר באותו הערב, המיז ובריאן ניצחו בקרב זוגות את קורבין ודולף זיגלר.
לאחר הקרב, נודע שהמיז, בריאן וקורבין יתחרו בקרב משולש ב-27 בדצמבר, כשהמנצח בקרב זה הוא זה שיתחרה נגד וויאט על האליפות האוניברסלית באירוע הרויאל ראמבל.
לאחר שהמשיכו לנהל את הפיוד ביניהם בתוכניות סמאקדאון, כולל החזרה של האוסוס (ג'יי אוסו וג'ימי אוסו), רומן ריינס התחרה בקרב חוזר נגד המלך קורבין בקרב ספירות בכל מקום באירוע הרויאל ראמבל.
בנוסף לכך, השתיים התחרו גם בקרב הרויאל ראמבל המסורתי.
TLV Fashion Mall הידוע בשם "קניון טי.
וי." הוא מרכז קניות מקורה אשר נמצא במתחם השוק הסיטונאי לשעבר בתל אביב כחלק מקומפלקס גינדי TLV.
קניון טי אל וי הוא חלק ממתחם השוק הסיטונאי לשעבר אשר הוקם בשיתוף פעולה של "רבוע כחול נדל"ן", "משה ויגאל גינדי" ו"גינדי השקעות".
בנוסף לקניון המתחם כולל ארבעה מגדלי מגורים בני 48 קומות, מספר בנייני מגורים בני 12 קומות, אשכול גנים, בית ספר יסודי וקאנטרי עירוני אשר הגישה ממנו נעשית מהקניון עצמו.
במסגרת הקמת הקניון הוקמה חברה בשם "קניון העיר תל אביב בע"מ" אשר הייתה בבעלות משותפת של "רבוע כחול נדל"ן" ו"משה ויגאל גינדי" אשר משמשת כחברת הניהול של הקניון ושאר מתחם השוק הסיטונאי.
במרץ 2017 כשבועיים לפני פתיחת הקניון נערך במקום שבוע האופנה 2017 אשר במסגרתו גינדי נתנה חסות.
הקניון נפתח לציבור באפריל 2017.
בספטמבר 2018 נודע שהקניון צובר הפסדים כספיים מאז פתיחתו.
בספטמבר 2019 תבעה קבוצת פוקס את הקניון בטענה על גביית דמי ניהול כפולים במחשכים.
בדצמבר 2019 מכרה גינדי את חלקה בחברת לבעלות מלאה של רבוע כחול.
עם מכירת החברה גינדי ויתרה על זכויותה במרבית המתחם בו כלול הקניון אך ארבעת המגדלים בני ה-48 קומות אינם כלולים בעסקה ונשארים בבעלות גינדי.
הקניון כולל שתי קומות מסחר בשטח של כ־32.5 אלף מ"ר, כאשר מפלס הרחוב הוא הקומה העליונה.
לקניון שתי כניסות – אחת בכל רחוב (חשמונאים וקרליבך) והקניון עצמו בנוי בשתי שדרות חנויות כאשר האחת ישרה וכוללת תאורת סקיילייט והשנייה מעוגלת.
בקניון אין אזור מזון ייעודי ומרבית המסעדות במתחם נמצאות מחוץ לקניון, על דפנותיו, פרט למספר מסעדות אשר נמצאות בתוך הקניון עצמו.
מתחת לקניון ישנו חניון תת־קרקעי ענק בתשלום המתפרס על שתי קומות וכולל כ־1,560 מקומות חניה.
TLC היא להקת בנות אמריקאית, אשר החלה את פועלה בשנת 1992 עם סינגל הבכורה שלהן "Ain't 2 Proud 2 Beg" ומאז זכתה להצלחה חסרת תקדים בעולם.
בשנת 1991 הלהקה הוחתמה עם חברת לה-פייס רקורדס על חוזה ולאחר מכן הם החלו לעבוד על אלבום הבכורה שלהן Ooooooohhh...
On the TLC Tip אשר הניב שלושה שירים אשר הגיעו לעשירייה הפותחת בארצות הברית ואף סינגל הבכורה הגיע למקום ה-13 בבריטניה.
האלבום עצמו גם זכה להצלחה בעולם כאשר מכר 6 מיליון עותקים.
הצלחת הלהקה התגברה כאשר הוציאו את אלבומם השני CrazySexyCool שנתיים לאחר מכן.
האלבום זכה להצלחה אדירה כאשר מכר 23 מיליון עותקים בכל העולם.
הסינגל הראשון מהאלבום היה השיר "Creep" שהגיע למקום הראשון בארצות הברית ולימים נהיה ללהיט ענק במדינה שזכה להצלחה גם בבריטניה, אוסטרליה וניו זילנד.
הסינגל השני מהאלבום היה השיר "Red Light Special" שהגיע למקום השני במדינה וזכה להצלחה גם בבריטניה ואוסטרליה.
לאחר מכן יצא השיר "Waterfalls" אשר גם הוא הגיע למקום הראשון בארצות הברית ונהיה ללהיט ענק במדינה ובנוסף גם זכה להצלחה בין לאומית ונהיה לשיר המצליח ביותר של הלהקה.
הסינגל הרביעי והאחרון היה השיר "Diggin' on You" שהגיע למקום החמישי בארצות הברית וזכה שוב להצלחה גם בבריטניה ואוסטרליה.
בשנת 1999 הן הוציאו את אלבומם השלישי FanMail אשר זכה להצלחה ענקית גם הוא כאשר מכר 14 מיליון עותקים.
הסינגל הראשון מהאלבום היה השיר "No Scrubs" אשר הגיע למקום הראשון בארצות הברית והפך ללהיט ענק בעולם עד כדי כך שנהיה לשיר המצליח ביותר שלהן במדינה.
לאחר יצא השיר "Unpretty" אשר גם הוא היה ללהיט ענק וגם הוא הגיע למקום הראשון בארצות הברית.
בשנת 2002 הלהקה הוציאה את אלבומם הרביעי 3D כאשר זהו היה האלבום הראשון של הלהקה ללא ליסה לופז שנהרגה בתאונת דרכים באותה שנה.
האלבום לא זכה להצלחה של קודמיו ולא יצא ממנו אף שיר שהצליח בארצות הברית או בעולם.
בשנת 2017 הוציאו הלהקה את אלבומם החמישי הקרוי על שם הלהקה.
עם מכירות של 65 מיליון אלבומים ושירים הלהקה הפכה ללהקת הבנות האמריקאית הנמכרת ביותר אי פעם.
VH1 דירג אותן כלהקת הבנות הטובה ביותר של כל הזמנים ובמקום ה-12 ברשימת "100 הנשים הגדולות ביותר במוזיקה".
מגזין בילבורד הכתיר אותן כאחת מהשלישיות המוזיקליות הטובות ביותר ודירג אותן במקום השביעי ברשימת "האקטים המוזיקליים הטובים ביותר של שנות ה-90".
במהלך הקריירה שלהן הלהקה זכתה בפרסים רבים ביניהם 4 פרסי גראמי, 5 פרסי VMA ו-5 פרסי מוזיקת נשמה.
בשנת 2012 הן זכו בפרס כבוד מיוחד בטקס פרסי MOBO ושנה לאחר מכן זכו בפרס מפעל חיים בטקס פרסי MTV יפן.
בשנת 1990 המפיק איאן בורק ואחת מן הכישרונות אותם טיפח קריסטל ג'ונס העלו רעיון להקים להקת ילדות בז'אנר ההיפ-הופ עם שילוב של R&B עכשווי וניו ג'ק סווינג.
בעקבות כך הן חיפשו עוד שתי בנות שיצטרפו לקריסטל ג'ונס.
לבקשה זו נענתה טיון ווטקינס ילידת איווה שעברה לגור באטלנטה בגיל צעיר וליסה לופז, ראפרית מתחילה מפילידלפיה, פנסילבניה.
ביחד הן הרכיבו הרכב בשם "2nd Nature" והחלו לעבוד עם מפיקים כמו וריקו וויד וג'רמיין דופרי על חומרים משלהם.
לאחר מכן השלושה עשו אודישן אצל הזמרת פרי "פבלס" ריד שהקימה באותם ימים חברת ניהול והפקות משלה.
פרי התרשמה מהבנות ולאחר מכן הן החליטו לשנות את שמן ל-TLC שזה בעצם היה ראשי התיבות של שמותיהן הפרטיים.
ריד סידרה להן אודישן מול חברת התקליטים לה-פייס רקורדס שהייתה בניהולה של בייביפייס ובעלה של פרי אנטוניו "אל.
באודישן ריד ראה פוטנציאל בלופז ו-ווטקינס אך חשב שיש צורך להחליף את ג'ונס וכתוצאה מכך ג'ונס עזבה את ההרכב.
בסוף פברואר 1991 ווטקינס ולופז חתמו על החוזה עם לה-פייס רקורדס ופרי ריד הפכה למנהלת הכללית שלהם.
לאחר מכן החלו החיפושים עבור החברה השלישית בלהקה ובמקביל לופז ו-ווטקינס החלו בהקלטות דמו עבור לה-פייס.
בינתיים פרי מצאה את חברת הלהקה השלישית הלוא היא רוזונדה ת'ומאס שהייתה רקדנית ליווי של להקת Damian Dame שהייתה גם חתומה בלה-פייס.
באפריל אותה שנה ת'ומאס הצטרפה רשתית ללהקה וכדי לשמור על שמן המקורי כל אחת מהבנות קיבלה כינוי משלה: לופז קיבלה את הכינוי Left Eye (עין שמאלית), ת'ומאס קיבלה את הכינוי צ'ילי ו-ווטקינס קיבלה את הכינוי טי-בוז.
לאחר מכן הבנות חתמו על חוזה נוסף בו המוזיקה שלהם תופץ דרך אריסטה רקורדס/BMG.
לאחר מכן השלושה החלו לעבוד על אלבום הבכורה שלהן עם מפיקים כמו ריד עצמו, ג'רמיין דופרי, דאלאס אוסטין ועוד.
במקביל הן השתתפו בשיר של הזמר ג'רמיין ג'קסון שגם הוא היה חתום בלה-פייס.
1992–1993: אלבום הבכורה ותחילת ההצלחה
ב-25 בפברואר 1992 יצא לאור אלבום הבכורה שלהן Ooooooohhh...
On the TLC Tip על ידי לה-פייס ואריסטה.
מתוך האלבום יצאו שלושה שירים אשר כולם הגיעו לעשירייה הפותחת בארצות הברית.
האלבום נכתב בעיקר על ידי דאלאס אוסטין ולופז עצמה ומבחינה לירית הוא כולל משחקי מילים ושירי העצמה נשית.
לכל אחת מבנות הלהקה היה סגנון קול שונה שבא לידיי ביטוי בשירי האלבום: הסופרן שאפיין את לופז, הטנור שאפיין את ווטקינס והאלטו שאפיין את ת'ומאס.
עם תחילת הקריירה שלהן הלהקה התאפיינה בקליפים צבעוניים ותלבושות מוזרות כמו קונדומים שעטפו את בגדיהם של הבנות.
בסיבוב ההופעות הראשון שלהן הלהקה שימשה כמופע חימום בסיבוב ההופעות של הראפר אם סי האמר.
בזמן סיבוב ההופעות גילו לופז ות'ומאס כי ווטקינס סובלת ממחלת אנמיה חרמשית, מחלה אותה הסתירה מבנות הלהקה עד שהיא התפרצה אצלה.
עם השנים היא נאבקה במחלה אז הפכה לדוברת של הארגון המסייע להתמודדות עם המחלה בסוף שנות ה-90. בעקבות כך היא נאלצה להתאשפז מה שגרם להן לבטל מספר הופעות.
באותה תקופה החליטו הלהקה לפטר את פרי מתפקיד המנהלת האישית שלהן מאחר שהלהקה הרוויחה סכומי כסף מועטים.
פרי שחררה אותן מעסקת הניהול אך הן עדיין היו חתומות אצלה עד לסיום החוזה איתן ולכן פרי המשיכה לקבל נתח מרווחי הלהקה.
בשנת 1994 הלהקה עשתה את תפקיד הבכורה שלהן בקולנוע בסרט מסיבת בית 3.
זמן קצר לאחר צאת האלבום לופז החלה לצאת עם שחקן הפוטבול אנדה ריסון.
השניים היו ביחד עד שנת 1994 אז השניים נפרדו ולופז הגישה תלונה במשטרה נגד ריסון על תקיפה שהתקיימה בספטמבר 2003, ואף טענה שהייתה להם מערכת יחסים אלימה אם כי ריסון הכחיש את הטענות.
בנוסף באותה תקופה אובחנה בהתמכרות לאלכוהול, אותו החלה לשתות כבר בגיל 15. ב-9 ביוני 1994, הייתה תקרית נוספת בין בני הזוג במהלכה לופז שרפה את נעליו של ריסון ובעקבות כך גם גרמה להצתה של חלקים נוספים בבית.
בעקבות כך לופז נעצרה והוגש נגדה כתב אישום על הצתה ממדרגה ראשונה מה שהביא אותה לקבל 5 שנות מאסר על תנאי וקנס של עשרת אלפים דולר.
בסופו של דבר הזוג התפייס והם יצאו אחד עם השני לסירוגין במשך 7 שנים.
1993–1997: אלבום שני, שיא הקריירה ופשיטת רגל
ב-15 בנובמבר 1994, הוציאה הלהקה את אלבומם השני CrazySexyCool, אשר זכה להצלחה אדירה ומכר 23 מיליון עותקים בכל העולם ובכך הוא הפך לאלבום הנשי הנמכר ביותר על ידי להקת בנות לצד אלבומם של הספייס גירלז.
בארצות הברית האלבום מכר 11 מיליון עותקים מה שזיכה אותו למעמד יהלום ואף שהה יותר משנתיים במצעד האמריקאי שהוא מגיע בשיאו למקום ה-3. על האלבום הן עבדו עם מפיקים כמו דאלס אוסטין, ג'רמיין דופרי ובייביפייס בדומה לאלבום הקודם, לצד מפיקים חדשים כמו שון קומבס ואורגנייזד נויז.
בתקופה של הקלטות האלבום לופז נכנסה למכון גמילה ובעקבות כך הפסידה חלק מהקלטות האלבום.
האלבום התאפיין בעיקר במוזיקת R&B והיפ-הופ נשמה לצד מוזיקת פאנק והיפ-הופ.
עם יציאתו, האלבום זכה לביקורות חיוביות רבות ממבקרי המוזיקה ואף מגזין רולינג סטון הכניס את האלבום לרשימת "500 האלבומים הגדולים של כל הזמנים".
כל הסינגלים שיצאו מהאלבום הגיעו לחמישייה הפותחת בארצות הברית כאשר שניים מהם הגיעו למקום הראשון.
אחד מהסינגלים שיצאו היה השיר "Waterfalls" שנהיה לשיר המצליח ביותר של הלהקה עד לאותה תקופה כאשר הגיע למקום הראשון בארצות הברית וניו זילנד, למקום ה-6 במצעד האירופאי הכללי, למקום ה-4 באוסטרליה ובריטניה ולמקום ה-9 בקנדה.
במצעד סיכום העשור האמריקאי הוא הגיע למקום ה-19 ואף זכה ב-3 פרסי VMA, ביניהם בקטגוריית קליפ השנה (מה שהפך את הלהקה לאקט המוזיקלי השחור הראשון שזוכה בפרס זה) והיה מועמד ל-3 פרסי גראמי בין היתר על קטגורית "תקליט השנה".
הקליפ לשיר היה נחשב לאחד מהקליפים היקרים ביותר באותה תקופה ועלותו הגיעה לכמילון דולר.
האלבום זיכה את הלהקה בפרס גראמי אחר בקטגוריית "אלבום ה-R&B הטוב ביותר" והשיר "Creep" זיכה אותם בפרס "הביצוע הטוב ביותר של הרכב בשיר R&B".
לאור ההצלחה הגדולה הזו הן קיבלו את פרס "אמן השנה" בטקס פרסי הבילבורד.
לטענתן לאחר שהן החזירו את ההשקעה של לה-פייס, אריסטה ופרי על עלויות ההקלטות, הייצור וההפצה הם המשיכו לגבות מהן כסף על דברים כמו נסיעות, טיסות, אוכל, ביגוד, מלונות, קידום, קליפים ועוד.
לטענתן באופן אירוני ככל שהאלבומים שלהן הצליחו יותר כך הן הפסידו יותר כסף.
בנוסף היה להן צורך לשלם גם למנהלים, עורכי דין, מפיקים ומיסים מה שהותיר לכל אחת מחברות הלהקה פחות מ-50 אלף דולר בשנה.
לפניי פשיטת הרגל הלהקה ביקשה לנהל משא ומתן עם לה-פייס על חוזה חדש.
במסגרת החוזה הנוכחי הלהקה קיבלה 56 סנט (לא כל אחת מהן אלא סך הכל שלושתן) עבור כל אלבום שהיה נמכר שזהו היה סכום פחות משמעותית ממה שקיבלו אמנים אחרים ואף הן גם קיבלו פחות כסף ממה שקיבלו אמנים אחרים על השירים שלהן.
בנוסף הן גם רצו שבמסגרת החוזה החדש הן יתנקו כל מגע עם פרי ריד.
לה-פייס סירבו לנהל עם הלהקה משא ומתן חדש ועודדו אותם להגיש בקשה לפשיטת רגל.
לה-פייס ופרי טענו כי TLC פשוט רצו עוד כסף ולא באמת היו בסכנה כלכלית ממשית.
בעקבות כך בנוסף לבקשה לפשיטת הרגל הלהקה הגישה גם בקשה לסיום החוזה בינם לבין לה-פייס.
הדיונים בבית המשפט סביב הבקשה ערכו יותר משנתיים עד שבסופו של דבר בשנת 1996 נקבע כי לה-פייס ינהלו משא ומתן עם הלהקה ובנוסף פרי תפסיק להיות מנהלת הלהקה אך עדיין תקבל אחוז אחד על חלק מהמוזיקה שתוציא לאור הלהקה.
לאחר מכן הלהקה גם רכשה את הזכויות לשם "TLC" שהיו בעבר שייכות לפרי.
בפן המוזיקלי TLC המשיכו לפעול כאשר הקליטו את שיר הנושא לסדרה הקומית של ניקלודיאון "All That" אשר נכתב והופק על ידי ארנולד הרגינס.
בנוסף הלהקה הקליטה את השיר "This Is How It Works" לפסקול של הסרט "כמו אוויר לנשימה", אשר נכתב על ידי לופז ובייביפייס.
שנה לאחר שסיימה את החוזה שלהן עם לה-פייס ואריסטה הלהקה חזרה לעבוד על אלבומן השלישי.
באותה תקופה ווטקינס הקליטה את שיר הסולו הראשון שלה "Touch Myself" עבור הפסקול לסרט נמלטים.
השיר הגיע ל-40 העליונים במצעד האמריקאי.
באותה תקופה לופז השתתפה בשירה של ליל קים
"Not Tonight" ביחד עם מספר ראפריות נוספות.
השיר הגיע למקום ה-6 בארצות הברית ואף היה מועמד לפרס גראמי.
לאחר שסיימו את החוזה שלהן עם לה-פייס ואריסטה רקורדס התפנתה הלהקה להקליט את אלבומם השלישי אם כי ההקלטות התעכבו בעקבות סכסוך בין חברות הלהקה למפיק הראשי באלבום דאלאס אוסטין שבאותה תקופה היה בן זוגה של ת'ומאס ואף היה להם ילד משותף.
אוסטין רצה תשלום של 4.2 מיליון דולר עבור עבודתו ובנוסף לך בקרה יצירתית על הפרויקט.
בקשה זו גרמה לסכסוך בינו לבין שאר חברות הלהקה.
באותה תקופה החלו הבנות לפנות לעשייה יחידנית והשתתפות בפרויקטים אחרים: ת'ומאס הופיעה בסרט העצמאי "HavPlenty" ואילו ווטקינס כיכבה בסרט "בלי".
לופז הקימה חברות הפקות משלה בשם "Left-Eye Productions" והחתימה בה את להקת הבנות Blaque ובנוסף גם הנחתה את תוכנית הריאלטי של MTV בה השתתפו זמרים כמו ני-יו ואנסטייז'ה "The Cute".
במקביל הלהקה החלה לעבוד עם מפיקים אחרים ובסופו של דבר גם סיימה את המשא ומתן עם אוסטין שעדיין שימש מפיק עיקרי באלבום.
הקונספט של האלבום היה קונספט עתידני אותו הציעה לופז עצמה, ובכך יצא אלבומם FanMail, בפברואר 1999. האלבום זכה להצלחה מסחרית רבה כאשר הגיע למכירות של 14 מיליון עותקים בכל העולם, מתוכם נמכר בכ-6 מיליון בארצות הברית מה שהקנה לו זכאות ל-6 מעמדות פלטינה.
"No Scrubs" יצא כסינגל הראשון מהאלבום וזכה להצלחה בין לאומית כאשר הגיע למקום הראשון בארצות הברית, אוסטרליה, קנדה, ניו זילנד ואירלנד.
הסינגל השני מהאלבום היה השיר "Unpretty" שגם הוא הגיע למקום הראשון בארצות הברית ובכך הפך לשיר הרביעי שלהן לעשות זאת.
שלושת הסינגלים האחרים שיצאו מהאלבום גם זכו להצלחה ונוגנו רבות בתחנות הרדיו.
בטקס פרסי גראמי ה-42 האלבום היה מועמד ל-8 פרסים וזכה ב-3 מהם בקטגוריות: "אלבום ה-R&B הטוב ביותר", "שיר ה-R&B הטוב ביותר" ו"הביצוע הטוב ביותר בשיר R&B על ידי הרכב" עבור השיר "No Scrubs".
בנוסף באותה שנה הן זכו בפרס כבוד על-שם ארית'ה פרנקלין בטקס פרסי מוזיקת הנשמה.
על מנת לקדם את האלבום יצאו לסיבוב ההופעות הראשון שלהן FanMail Tour.
סיבוב ההופעות צולם ושודר בספיישל מיוחד בטלוויזיה שהפך לספיישל הנצפה ביותר בטלוויזיה.
לפניי ואחריי יציאת האלבום חשפה לופז כי היא כבר לא מרגישה שהיא מצליחה לבטא את עצמה ב-TLC.
לופז טענה כי התרומות שלה לשירים הצטמצמו לכדי מספר שורות בודדות והיו שירים שקולה אפילו לא נשמע בכלל וגם שרצתה לעשות קולות רקע לא ניתנה לה ההזדמנות לעשות זאת.
בשלהי 1999 חשפה לופז בריאיון למגזין "בידור שבועי" כי הציעה לחברות הלהקה שכל אחת מהן תוציא אלבום סולו והן יראו איזה אלבום יותר מצליח.
לופז טענה כי הציעה לחברות הלהקה להוציא אלבום אוסף גדול בו יהיו 3 דיסקים, כל אחת של חברת להקה אחרת אך בסופו של דבר בנות הלהקה יישבו את הסכסוך והרעיון לא יצא לפועל.
באותו ריאיון לופז גינתה את דאליס אוסטין וקראה לו "מניפולטור" וגינתה את לה-פייס רקורדס כאשר אמרה בריאיון: "אני בטוחה שללה-פייס לא יהיה אכפת לזרוק מיליון וחצי דולר למנצחת".
לאחר סיום סיבוב ההופעות שלהן בנות הלהקה חזרו להתמקד בפרויקטים אישיים שלהם.
לופז הקליטה אלבום סולו משלה בשם "Supernova".
האלבום יצא באירופה ויצא מתוכו השיר "The Block Party" שהגיעה ל-20 המובילים בבריטניה.
במקור האלבום גם היה אמור לצאת בצפון אמריקה אך בעקבות הכישלון של "The Block Party" הוצאת האלבום בצפון אמריקה בוטלה ובנוסף לא יצאו מהאלבום סינגלים נוספים.
בנוסף להוצאת אלבום סולו לופז השתתפה בשיר "Never Be the Same Again" של יוצאת הספייס גירלז מלאני סי.
השיר הפך ללהיט ענק והגיע למקום הראשון במדינות רבות.
למרות אי הצלחת אלבום הבכורה שלה לופז החלה לעבוד על אלבומה השני.
אך ב-25 באפריל 2002 לופז נפטרה לאחר שנפצעה אנושות בתאונת דרכים ובכך נמנע ממנה לסיים את הקלטות האלבום.
לופז באותם ימים צילמה סרט דוקומנטרי אשר בסופו של דבר שודר ב-2007 בערוץ VH1 תחת הכותרת: ימיה האחרונים של Left Eye".
באותה תקופה גם הלהקה החלה לעבוד על אלבומן הרביעי 3D אותו החלו להקליט עוד בתקופה שלופז הייתה בחיים וההקלטות הושלמו לאחר מותה.
באלבום היו מעורבים מספר מפיקים מהשורה הראשונה ביניהם רודני ג'רקינס, הנפטונז, מיסי אליוט וטימבלנד.
לפניי יציאת האלבום הבנות הודיעו כי זהו יהיה אלבומם האחרון ולאחר מכן הן יפרשו במקום למצוא מישהי שתחליף את לופז.
בנוסף האלבום גם הכיל שירים שלופז הקליטה לאלבום הסולו שלה לפניי מותה.
עם יציאתו לשוק האלבום הגיע למקום ה-6 בארצות הברית.
הוא מכר 2 מיליון עותקים במדינה ובכך היה זכאי ל-2 מעמדות פלטינה.
אך מחוץ לארצות הברית האלבום לא זכה להצלחה מלבד ביפן שם הגיע למעמד פלטינה עם מכירות של 200 אלף עותקים.
הסינגל הראשון מהאלבום היה השיר "Girl Talk" אשר הגיע בשיאו למקום ה-28 בארצות הברית מה שהפך אותו לסינגל המוביל הראשון של הלהקה שלא הגיע ל-20 העליונים.
בקליפ אשר צולם לשיר נראו ווטקינס ות'ומאס לצד קטעי אנימציה של לופז.
הסינגל השני מהאלבום היה השיר "Hands Up" אשר לא נכנס למצעד האמריקאי ובכך הפך לשיר הראשון שלהם שלא נכנס למצעד.
הסינגל השלישי מהאלבום היה השיר "Damaged" אשר הגיע למקום ה-53 בלבד.
ביוני 2003 הופיעה הלהקה במופע חד פעמי בניו יורק מטעם תחנת הרדיו Z100 וזה גם הוכרז כמופע האחרון שלהן.
מופע זה הוקדש לזכרה של לופז ובמהלך המופע הוקרנו קטעים של לופז.
אם כי אף על פי שהודיעו על פרישה בפברואר 2004 השתתפו בשיר צדקה יפני בשם VOICE OF LOVE POSSE עם אמנים יפנים אחרים.
בנוסף יצא גם בספטמבר 2003 אלבום אוסף שלהן בשם "Now & Forever: The Hits" ממנו יצא שיר חדש בשם "Come Get Some" בשיתוף הראפרים ליל ג'ון ויאנג-בלאד-זי.
האלבום הגיע למקום ה-53 בארצות הברית עם מכירות של 20 אלף עותקים.
ב-25 ביוני 2004 הודיעו ווקינס ות'ומאס כי הן יצרו פורמט חדש לתוכנית ריאלטי אשר הועברה לפיתוח בשם "R U the Girl?".
התוכנית עלתה לראשונה ב-27 ביולי 2005 והמנצחת של התוכנית זכתה להקליט שיר עם הלהקה.
בעקבות כך החלו להיווצר שמועות כי הזוכה תזכה להחליף את לופז אם כי בנות הלהקה הכחישו שמועות אלו.
המנצחת הייתה טיפאני בייקר בת ה-20 אשר זכתה להקליט עם ת'ומאס ו-ווטקינס את השיר "I Bet".
על מנת לקדם את השיר הן ביצעו אותו בפרק הגמר של התוכנית אשר נצפה על ידי 4.1 מיליון איש.
ב-4 באוקטובר 2005 השיר יצא ל-iTunes אך לא זכה להצלחה.
ב-20 באוגוסט 2007 יצא אוסף להיטים חדש ללהקה בשם Crazy Sexy Hits: The Very Best of TLC אשר הגיעה למקום ה-57 בבריטניה.
ביוני 2008 הופיעו השתיים בפעם הראשונה מאז שהכריזו על פירוק בטקסי פרסי ה-BET בהופעת מחווה לאלישיה קיז.
באפריל שנה לאחר מכן הופיעו השתיים שוב, הפעם בפסטיבל יפני.
באוקטובר אותה שנה הופיעו שוב השתיים, הפעם במופע צדקה של הזמר ג'סטין טימברלייק שנערך בלאס וגאס.
במאי 2011 חזרו שוב להופיע השתיים הפעם בגמר התוכנית אמריקן איידול.
בשנת 2012 הופיעו השתיים בקליפ של להקת הבנות Stooshe אשר עשו גרסת כיסוי לשירם "Waterfalls".
בהמשך גם יצא סרט ביוגרפי של ווטקינס עצמה המתעד את ההתמודדות שלה עם הבעיות הבריאותיות שלה, המעבר לקליפורניה והניסיון לנהל קריירת סולו.
בנובמבר 2012 קיבלה הלהקה פרס כבוד מיוחד בטקס פרסי MOBO ושנה לאחר מכן הן קיבלו פרס מפעל חיים מטעם טקס פרסי MTV יפן ואף הופיעו באותו טקס עם להיטיהן הגדולים.
בתגובה ווטקינס ות'ומאס אמרו כי הן רצו להשתמש בקולה של לופז בשיר אך לא הצליחו להשיג אישור לכך.
בנוסף באותה שנה הן השתתפו בשירו של הראפר ג'יי קול "Crooked Smile".
השיר הגיע למקום ה-27 בארצות הברית ובכך נהיה לשיר הראשון של הלהקה באותו עשור אשר הגיע ל-40 העליונים.
ההשתתפות בשיר זה העניקה להם מועמדות לפרס פרס VMA ופרס בטקס פרסי BET Hip-Hop.
בנוסף במסגרת פועלם המוזיקלי הן גם הופיעו עם הראפר דרייק בטקס פרסי ה-VMA של שנת 2013. בהמשך השניים חתמו חוזה הקלטות חדש, הפעם עם חברת אפיק רקורדס והוציאו את הגרסה האמריקאית לאלבומם TLC 20: 20th Anniversary Hits.
בעקבות כך שני אלבומים נוספים של הלהקה חזרו בחזרה למצעד האמריקאי.
האלבום כלל שיר חדש בשם "Meant to Be" שנכתב והופק על ידי הזמר ני-יו.
השיר שימש כספקול של סרט אוטוביוגרפי שיצא אודות הלהקה באוקטובר 2015 ושודר ב-VH1. הסרט גרף 4.5 מיליון צופים ובכך הפך למשדר הנצפה ביותר בערוץ מזה 5 שנים.
בנובמבר 2013 הלהקה הופיעה שוב לבד לראשונה מזה שנה בטקס פרסי ה-AMA, שם הופיעו עם השיר "Waterfalls" והביאו את הראפרית ליל מאמא לבצע את חלקה של לופז בשיר.
בהמשך השלושה ביצעו גם את השיר "No Scrubs" בתוכנית רוקדים עם כוכבים.
בינואר 2014 הופיעו חברות הלהקה במסגרת ספיישל מיוחד של VH1 והסופרבול במופע בניו יורק.
באפריל אותה שנה הן הכריזו על סיבוב הופעות מיוחד באוסטרליה וזו כאשר זו תהיה הפעם הראשונה בה הן הופיעו במדינה.
בנוסף הן ציינו כי יהיה ייצוג קולי וחזותי ללופז במופע.
בדצמבר אותה שנה הן הוציאו שיר לכבוד חג המולד בשם "Gift Wrapped Kiss".
2015–הווה: אלבום חמישי וסיבובי הופעות חדשים
בינואר 2015 הלהקה הודיעה כי תתאחד מחדש על מנת להוציא אלבום חמישי ואחרון עם השקת קמפיין תרומות לעמותת "Kickstarter".
הם כינו את הקמפיין כפרויקט והם ביקשו ממעריציהם לעזור במימון הפרויקט בכך שיתרמו 5 דולר כדי להגיע לסכום של 150 אלף דולר.
תוך 48 שעות הן הצליחו להשיג את הסכום המבוקש ואף עברו אותו.
בין היתר תרמו להם גם מפורסמים כמו להקת ניו קידס און דה בלוק שתרמו 10,000 דולר, הזמרת קייטי פרי שתרמה 5,000 דולר, הזמר ג'סטין טימברלייק, הראפר סולג'ה בוי והשחקנית בט מידלר.
סך הכל הצליחו לגייס 400 אלף דולר.
לאור הצלחת הקמפיין בריאיון הן הצהירו כי הן ימשיכו לפעול יחד והן לא יתפרקו.
במאי אותה שנה הן יצאו לסיבוב הופעות בצפון אמריקה בלבד עם ניו קידז און דה בלוק והראפר נלי ובכך זה היה סיבוב ההופעות הראשון שלהן מזה 15 שנה.
שנה לאחר מכן הן יצאו לסיבוב הופעות עצמאי שהמשיך עד ל-2017 בצפון אמריקה, אוסטרליה וניו זילנד וב-2017 הן יצאו לסיבוב הופעות נוסף.
במקביל הן הגישו בקשה לאחיה של ליסה, רון לופז שיתיר להן להשתמש בחומרים של ליסה באלבום החדש שלהן אולם הוא סירב.
באוקטובר 2016 TLC הוציאו שני שירים מתוך האלבום: "Joyride" ו-"Haters", שיצא לאור ביפן והגיע למקום הראשון במצעד ה-RNB של האייטיונז היפני.
בדצמבר אותה שנה הן הופיעו בספיישל מיוחד עם הראפרית מיסי אליוט בטלוויזיה בחסות רשת פוקס לרגל החגים.
ב-30 ביוני 2017, יצא אלבומן החמישי הקרוי על שם הלהקה ובו שיתפו פעולה עם מפיקים כמו דאלאס אוסטין וקנדי בורוס.
ב-14 באפריל יצא לאור הסינגל הראשון "Way Back" בשיתוף הראפר סנופ דוג לחנויות הדיגיטליות ולשירותי הסטרימינג אך לא לרדיו.
השיר יצא לאור על ידי חברת התקליטים העצמאית שלהם "852 Musiq", אשר נמצאת תחת RED Distribution.
האלבום מכר 12 אלף עותקים בשבוע הבכורה שלו בארצות הברית.
במאי אותה שנה הן ביצעו את הופעת הבכורה שלהן בבריטניה במסגרת פסטיבל KOKO בלונדון.
ביולי 2019 הן יצאו לסיבוב הופעות משותף עם הראפרים נלי ופלו ריידה.
במהלך הקריירה שלהן TLC השפיעו על להקת הדסטניז צ'יילד לדבריה של סולנית הלהקה ביונסה.
מגזין בילבורד הכתיר את הלהקה כלהקת הבנות השנייה הכי מצליחה בהיסטוריה.
עם מכירות של 65 מיליון עותקים ושירים הן נחשבות ללהקת הבנות האמריקאית הכי מצליחה בהיסטוריה וללהקה השנייה הכי מצליחה באופן כללי.
אלבומם השני מכר 23 מיליון עותקים מה שהופך אותו לאלבום הנמכר ביותר על ידי הרכב נשי אי פעם בהיסטוריה.
בנוסף הן הלהקה הנשית היחידה בהיסטוריה מלבד הספייס גירלז שהגיעו למעמד יהלום בארצות הברית.
במהלך השנים אנשים רבים שיבחו את הלהקה ואת השפעתה ביניהם מגזין "Vibe" שכינה אותם כ"בעלות השפעה תרבותית ומסחרית".
המגזין "Philippine Daily Inquirer" כינה אותם כ"ההרכב הנשי המשפיע ביותר בעולם".
מגזין "Clutch" טען כי ללהקה הייתה השפעה רבה כי להקות נשים רבות במהלך הזמן כמו SWV, Total, Blaque, 3LW, Brownstone, 702, Jade, Xscape ו-En Vogue לא הצליחו לעשות מה שהלהקה עשתה.
TLC הוא אלבום האולפן החמישי של להקת הבנות האמריקאית TLC.
האלבום יצא לאור ב-30 ביוני 2017 על ידי חברת התקליטים העצמאית שלהן מיוזיק 852, אם כי הן נעזרו גם בחברות תקליטים אחרות בהפצת האלבום ביניהם סוני מיוזיק רד, להפצת האלבום בצפון אמריקה, ליבריישן מיוזיק להפצת האלבום באוסטרליה, וורנר מיוזיק גרופ להפצת האלבום ביפן וכדומה.
האלבום הגיע למקום ה-38 במצעד הבילבורד 200.
מתוך האלבום יצאו מספר סינגלים ביניהם השיר "Way Back" אשר ננס לעשירייה הפותחת במצעד שירי ה-R&B לבוגרים ונהיה לשיר הרביעי שלהן לעשות זאת והשיר "Haters", אשר יצא לאור כסינגל המוביל מהאלבום.
בנוסף לאלבום יצאה מהדורה מורחבת בבריטניה בלבד שכללה להיטים ישנים של הלהקה.
מבחינה מוזיקלית האלבום הוא אלבום פופ ו-R&B עם השפעות של מוזיקת שנות ה-90. זהו אלבומם הראשון מזה 15 שנה.
האלבום קיבל ביקורות חיוביות מהמבקרים שרבים מהם שיבחו את השפעות שנות ה-90 אשר היו מורגשות באלבום אך מצד שני מתחו ביקורת על כך שהוא לא היה טוב כמו אלבומיהן הקודמים.
האלבום הגיע בשיאו למקום ה-38 בארצות הברית כאשר מכר 12 אלף עותקים, מתוכם 11 אלף במכירות טהורות.
בנוסף לכך, הוא הגיע למקום ה-20 במצעד אלבומי ה-R&B וההיפ-הופ.
מדינהתאריך יציאהפורמטגרסהחברת תקליטיםמקורארצות הברית30 ביוני 2017תקליטור • הורדה דיגיטליתרגילה • דלוקסמיוזיק 852 • סוני מיוזיק רדבריטניהקוקינג וינילצרפת
TLC: שולחנות, סולמות וכיסאות (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-20 בדצמבר 2020, באולם הטרופיקנה פילד שבסיינט פיטרסברג, פלורידה.
האירוע היה האירוע ה-12 בסדרת אירועי TLC: שולחנות, סולמות וכיסאות וכלל את חווית הצפייה לקהל המוכרת יותר בשם ThunderDome.
בקרב המרכזי, רנדי אורטון ניצח את "השד" בריי וויאט בקרב Firefly Inferno.
TLC: שולחנות, סולמות וכיסאות הוא אירוע שלם וצפה שנתי, המופק על ידי ה-WWE במתכונת של חודש דצמבר מאז שנת 2009. הרעיון של האירוע הוא לתת לקרבות התניה ספציפית אשר מעניקה למשתתפים לגיטימציה להשתמש בשולחנות, סולמות או בכיסאות, כחפצים חוקיים, כשהקרב המרכזי באירוע בדרך כלל מתרחש תחת חוקי שולחנות, סולמות וכיסאות.
מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני.
ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית "סמאקדאון".
יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה.
קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED.
כמו כן, הארגון עשה שימוש בקריאות מדומות של קהל במטרה ליצור אווירה.
ההסכם של ה-WWE עם אולם האמוויי סנטר פג תוקף ב-31 באוקטובר, אבל הייתה אפשרות להאריך את החוזה בשבועיים נוספים.
ב-12 באוקטובר, מגזין ההיאבקות PWInsider דיווח שהוחלט להאריך את החוזה, בעוד שמגזין ההיאבקות Fightful חשף שתוקף ההסכם הוא עד ל-24 בנובמבר.
ב-19 בנובמבר, הארגון הודיע שהוא יעביר את אירועיו לאולם הטרופיקנה פילד בסיינט פיטרסברג, פלורידה החל מ-11 בדצמבר בפרק של התוכנית "סמאקדאון".
השינוי נבע עקב תחילת עונת 2020/2021 ב-NBA, מכיוון שאולם האמוויי סנטר משמש כאולם הבית של אורלנדו מג'יק.
כתוצאה מכך, האירוע TLC היה אירוע השלם וצפה הראשון של ה-WWE שהציג את חווית הצפייה ThunderDome והופק מאולם הטרופיקנה פילד.
באירוע סדרת ההישרדות, קבוצת Raw (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) בקרב הדחות המסורתי, שהיה במעמד צד אחד; כלומר, אף חבר מקבוצת Raw לא הודח.
לילה לאחר מכן בפרק של התוכנית Raw, לכבוד ניצחון זה, בכיר הנהלת ה-WWE, אדם פירס, הצהיר שאחד מחברי הקבוצה יקבל הזדמנות להתמודד על אליפות ה-WWE נגד דרו מקינטייר באירוע TLC: שולחנות, סולמות וכיסאות ואפשר לכל אחד מחברי הקבוצה להציג את טענתו.
האחרון שהציג את הטענה שלו היה ברון סטרומן, אך האחרון לא היה מרוצה מהמילים "אחרון חביב" אותו אמר פירס.
אי שביעות רצונו ממילים אלו גרמו לסטרומן לתקוף את פירס, שבעקבותיה הוא הושעה לזמן בלתי מוגבל.
פירס החליט לקיים שלושה קרבות יחידים באותו הערב, שהמנצחים בכל אחד מקרבות אלה יעפילו לקרב משולש שבוע לאחר מכן אשר יקבע את זהות הטוען לכתר.
רידל, קית' לי ו-AJ סטיילס העפילו לקרב המשולש לאחר שגברו על שיימוס, לאשלי ואורטון, בהתאמה.
מי שניצח בקרב המשולש והפך לטוען לכתר באירוע TLC היה AJ סטיילס.
באירוע גיהנום בכלוב, רנדי אורטון ניצח את דרו מקינטייר וזכה באליפות ה-WWE.
לילה לאחר מכן בפרק של התוכנית Raw, אורטון הופיעה בפינת האירוח של אלכסה בליס, A Moment of Bliss, אותה בליס חברה לשורות "השד" בריי וויאט מספר שבועות קודם לכן.
במהלך הקטע, בליס איזכרה את הפיוד בעבר של אורטון עם וויאט ברסלמניה 33 בשנת 2017, עד שמקינטייר הגיע ותקף את אורטון כשלפתע האורות כבו, ובישרו על בואו של "השד".
כאשר האורות דלקו בחזרה, "השד" עמד מאחורי אורטון על רמפת הכניסה לאולם ומקינטייר היה בזירה.
מקינטייר ואורטון חידשו את התיגרה ביניהם בזמן ש"השד" התפייד.
וויאט המשיך לאיים על אורטון במהלך השבועות הבאים; ב-16 בנובמבר בפרק של התוכנית Raw, אורטון הפסיד את אליפות ה-WWE בחזרה למקינטייר, ובשבוע לאחר מכן בתוכנית, וויאט גרם לכישלונו של אורטון בהשבת חגורת האליפות אליו במסגרת הקרב החוזר.
אורטון הופיע פעם נוספת בפינתה של בליס, כשהפעם הוא טען שהוא יודע מהי החולשה של "השד" - אלכסה בליס בעצמה.
בסופו של דבר, נקבע שאורטון יתמודד מול "השד" באירוע TLC.
ב-14 בדצמבר בפרק של התוכנית Raw, אורטון איתגר את וויאט להביא את פרסונת המעודדת שלו מה-Firefly Fun House כדי לשחק עימו במשחק מחבואים, שהסתיים בתיגרה מאחורי הקלעים ובה אורטון נעל את וויאט בתוך תיבה מעץ ולאחר מכן העלה אותה באש.
בעוד שאורטון הביט בתיבה נשרפת, "השד" הגיח מתוה ותקף את אורטון.
בעקבות משחקי האש בין השניים, הקרב ביניהם שהיה אמור להיות קרב יחידים, שונה לקרב Firefly Inferno.